1 tonnadan ortiq kokain moddasi ortilgan kema Buyuk Britaniya qirg‘og‘ida ushlandi. Bu haqda «Bi-bi-si» xabar berdi. Britaniya sohil bo‘yi xizmati xodimlari 18 avgust kuni Kornuollda «Byanka» nomli kemani to‘xtatishgan. Kemada kokain solingan 50 qop topilgan, uning miqdori 1 tonnadan ortiq chiqqan. Topilgan narkotikning taxminiy qiymati 80 mln funt ekani aytilgan. Kemada bo‘lgan 3 kishi, jumladan traulerning 67 yoshli xo‘jayini Maykl Makdermott qo‘lga olingan. Ma’lum qilinishicha, bu Buyuk Britaniyada qo‘lga olingan tarixdagi eng yirik miqdordagi giyohvand moddasi partiyasi bo‘ldi.